[www.caritasmallorca.org](http://www.caritasmallorca.org)

**Nota de premsa**

**La fortalesa de les aliances amb les Càritas del Sud a través de la Cooperació Fraterna**

**Projecte de protecció de dones i infants vulnerables al Sàhara Occidental amb el suport de les Càritas Parroquials de Sant Jaume i Can Pastilla.**

La Cooperació Internacional forma part de la identitat de Càritas, una cooperació fraterna i universal, des d’un un model de cooperació que posa al centre a la persona com a **subjecte de drets**, fent-les partícips del seu propi desenvolupament, que aposta per processos de transformació a llarg termini des d’una relació d’igualtat, reciprocitat, fraternitat. Amb comunió amb les esglésies locals. Que vol contribuir a la millora de les condicions de vida de les poblacions més vulnerables dels països del sud, amb projectes d’ajuda humanitària i projectes de desenvolupament per a la transformació social.

Un d’aquest projectes de desenvolupament és el que està en marxa al **Sàhara Occidental** un **projecte de protecció de la salut física i psicosocial de dones i d’infants en situació de vulnerabilitat** que ha posat en marxa la **Prefectura Apostòlica de Sàhara Occidental** i que dues **Càritas Parroquials** de Mallorca , la de **Can Pastilla i de Sant Jaume** estan donant suport des de fa un temps.

Precisament per parlar d’aquesta relació que s’ha establert i de la situació de la migració que hi ha en aquesta part d’Àfrica, el responsable de la Prefectura Apostòlica del Sàhara, **Mario León** , s’ha desplaçat a Mallorca per mantenir diferents trobades amb els grups d’acció social de les dues Càritas Parroquials , amb la direcció de Càritas Diocesana de Mallorca, amb el Bisbe Mons. Sebastià Taltavull i amb el personal i voluntariat de l’entitat social als qui ha donat una xerrada sobre la mobilitat humana en el Sàhara Occidental.

Mario León ha explicat que la realitat de la migració ha anat canviat des del 2015 degut a les polítiques migratòries més restrictives. La recerca d’oportunitats a Europa, la inestabilitat política , la ona de violència que pateixen els països de la zona del Sahel ha implicat un augment de persones que passen pel Sàhara. Segons xifres actuals són uns 40.000 les persones que arriben des de diversos països d’ Àfrica al Sàhara Occidental. Les sortides en pastera d’aquesta zona s’ha incrementant de manera molt important ..Són persones que cerquen un millor futur en Europa i estan de pas, “pugen a una pastera a través de la temible ruta a les Canàries , una ruta que l’any passat es va cobrar la vida de més de 6.600 persones”

Aquesta situació ha fet que les 2 Parròquies de la Prefectura Apostòlica del Sàhara Occidental s’hagin transformat en **centres d’acollida** principalment per a dones vulnerables amb infants on s’han desenvolupat **programes de suport a aquests col·lectius**.

Mario León ha destacat les **aliance**s que s’han establert amb Càritas de Tànger , Rabat i la Càritas del Marroc per intentar **treballar de forma conjunta** sobre la realitat de la mobilitat humana en aquesta zona d’Àfrica i donar una assistència més humana a un drama diari.

Unes aliances que també s’han establert amb Càritas Española que dona suport als dos centres d’acollida a persones migrants de Laayoune i Dakla on es dona una assistència directa i uns serveis que cobreixen necessitats de salut , higiene, d’alimentació i també atenció psicològica, assessorament per emprendre iniciatives productives ... Aquests projectes són precisament els que també estan donant suport les Càritas Parroquials de Can Pastilla i Sant Jaume